Verejný obstarávateľ upozorňuje, že v súlade s mimoriadnou situáciou spôsobenou vírusom COVID-19 a odporučením Úradu pre verejné obstarávanie zo dňa 12.marca 2020 bude otváranie ponúk prostredníctvom systému JOSEPIHNE prebiehať „on-line sprístupnením“. Tohto on-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky.

Ponuky budú sprístupnené týmto uchádzačom po lehote na otváranie ponúk a po otvorení ponúk. Uchádzači budú môcť vstúpiť do „on-line prostredia pre sprístupnenie“ na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.

Z pohľadu uchádzača sa on-line otvárania ponúk vie zúčastniť len ten uchádzač, ktorý úspešne predložil ponuku. V záložke „Ponuky a žiadosti“ sa mu zobrazí tlačidlo „On-line otváranie ponúk“.  
Po kliknutí na tlačidlo sa mu zobrazia ponuky s týmito informáciami: *obchodné meno uchádzača, adresa, IČO* – po otvorení konkrétnej ponuky sú viditeľné tieto informácie: *Celková cena, hodnota necenových kritérií(len číselné)*.